วัดบริเวณใกล้บ้าน ชื่อ "วัดแก้ว" (ถนนจรัญสนิทวงศ์ 35, ซอยแก้วเงินทอง 2) มีงานฉลองวัดครบ 200 ปี เปิดเพลง เล่นคอนเสิร์ตดังดังลั่นจนถึงเที่ยงคืน ทำให้ผู้สูงอายุในบ้านที่มีปัญหาเรื่องการนอนอยู่แล้วนอนไม่หลับ ทรมาน ผมเองก็นอนไม่หลับ และเชื่อว่าหลายๆครอบครัวในบริเวณรอบๆเจอปัญหาแบบเดียวกัน
จากข้อมูลที่ผมทราบ มีตำรวจเข้าไปตักเตือนแล้ว แต่ไม่มีการลดเสียง ทางวัดยืนยันที่จะเปิดจนถึงเที่ยงคืนต่อไปอีกหลายวัน
งานฉลองของวัดแก้วมีอีก 9 วัน ถ้ายังมีมหรสพเกินเวลาแบบนี้ทุกวัน พ่อแม่ผมคงไม่ได้นอนซักวัน ผมกลัวจะส่งผลถึงสุขภาพ และผมทนไม่ได้ที่ต้องเห็นพ่อแม่ผมทรมานแบบที่ตัวเองทำอะไรไม่ได้ 
ในใบอนุญาตการใช้เสียงของวัดแก้ว ระบุจะขอใช้เสียงแค่ช่วง 16.00 - 21.00 -- ซึ่งความจริงใช้เสียงตั้งแต่ 7.30 - 00.00 
ผมยินดีให้วัดใช้เสียงก่อนเวลาแค่ไหนก็ได้ แต่ผมอยากให้เขตช่วยประสานงาน ให้วัดเลิกใช้เสียงเด็ดขาดตั้งแต่ 21.00 ให้ตรงตามเวลาที่ขออนุญาตตามกฏหมาย 
ถ้าประณีประนอมขอแค่ลดเสียง ผมมั่นใจว่าเขาจะลดตอนที่เจ้าหน้าที่มาเตือน และเพิ่มเสียงขึ้นเหมือนเดิมตอนที่เจ้าหน้าที่กลับ แบบเดิมกับทุกๆครั้งที่ผ่านมา และไม่ช่วยแก้ไขปัญหาอะไรเลย
ผมคิดว่าเตือนไม่ได้ผล ผมอยากให้เขตปรับ จับ ฟ้อง อะไรก็ได้ให้เขาหยุดใช้เสียงตอน 21.00 ตามเวลาที่เขาได้ขออนุญาตไว้ 
ขอบคุณที่รับฟังและช่วยเหลือนะครับ 🙏🙏
#1555 #bkkrongtook